Diskusjon:Assistert selvmord

message: Denne siden er opprettet for å forklare/omtale oppslaget assistert selvmord/legeassistert selvmord, som er en underkategori under hovedoppslaget aktiv dødshjelp. 27.1.2013 Morten Andreas Horn

message: Jeg har foreslått endret hierarki, ved at Aktiv dødshjelp er hovedoppslaget og Eutanasi og Assistert selvmord er underkategorier under Aktiv dødshjelp (se begrunnelse på Eutanasi-artikkelen). Det er helt klart alternative måter å sette opp dette på - men jeg er nokså sikker på at dersom man søker/googler etter "Aktiv dødshjelp", "Eutanasi" og "Assistert selvmord" i norske medier og andre kilder på norsk, så vil man i hovedsak gjenkjenne dette mønsteret. Dvs. at Aktiv dødshjelp er en samlebetegnelse som omfatter både død ved injeksjon (Eutanasi) og Assistert selvmord. 
Hovedutfordringen er nok at Eutanasi OGSÅ kan fungere som en slik samlebetegnelse, i manges språkbruk, og ikke minst glir disse begrepene over i hverandre. Fra et leksikalsk ståsted mener jeg det likevel er fornuftig å prøve å reservere ett begrep til hver kategori, og som sagt er dette etter min erfaring også det vanligste i den offentlige debatten. Man må også være klar over at begrepet "euthanasia" i engelsk/internasjonal språkbruk er meget sterkt knyttet til den nederlanske formen (som innebærer død gjennom injeksjon utført av lege), som er en av de mest vel-beskrevne og gjennom-forskede formene for dødshjelp.
Assistert selvmord er etter min erfaring enklere å forholde seg til og gir mindre rom for misforståelse. Vær dog obs på det engelske begrepet "Assisted dying", som tegner til å bli det engelsk-språklige motstykket til samlebetegnelsen Aktiv dødshjelp. Det er mulig at vi også i Norge vil begynne å snakke om "Assistert død", bl.a. pga. misnøye med ordet "Aktiv dødshjelp", der det særlig er "aktiv"-biten som skaper problemer. I så fall vil det kunne oppstå forvirring mellom "Assistert død" og "Assistert selvmord".
Dersom vi kan være enige i dette hierarkiet - så foreslår jeg at omtale av sider ved Aktiv dødshjelp som gjelder dette fenomenet generelt, og som omfatter både Eutanasi og Assistert selvmord, plasseres i hovedoppslaget om Aktiv dødshjelp. For å unngå parallelle "diskusjonstråder" i de separate, men sterkt beslektede, wiki-artiklene foreslår jeg at vi prøver å avgrense Eutanasi- og Assistert selvmord-artiklene til ting som skiller akkurat disse formene fra andre former for Aktiv dødshjelp. --Morten Andreas Horn (diskusjon) 29. jan 2013 kl. 15:14 (CET)
thread_title:  Avgrensning av innholdet på Assistert selvmord-artikkelen versus Aktiv dødshjelp-artikkelen 

message: Takk Iselilja, for bidragene med å finne fram informasjon om utviklingen som pågår i Sveits mtp. legalisering og institusjonalisering av assistert selvmord! Dette er relevant for nordmenn - ikke pga. dette med muligheten for å reise til Dignitas (som er en parentes, ingen nordmenn har så langt benyttet seg av dette), men mer fordi Exit-delen kunne være en mulig modell for ordning av aktiv dødshjelp i Norge. 
Det er mulig du jobber med dette avsnittet nå - min kommentar er at akkurat nå bærer avsnittet om Sveits litt preg av å være under utvikling. Spesielt mener jeg det ferdige avsnittet bør redusere for mye beskrivelse av den historiske utviklingen og det som akkurat nå framstår som "snapshots" fra mediene om nyheter fra Sveits, og det helst bør gis en mer samlet framstilling av hvordan forholdene i Sveits faktisk er. 
Ikke minst ville det være interessant om det fantes en lenke til disse retningslinjene fra 2004, som du har omtalt. Det er jo nettopp en slik konkretisering som har vært etterlyst i den norske dødshjelpsdebatten. Men det framgår også, når man studerer lenkene du har lagt inn (bl.a.  http://www.swissinfo.ch/eng/swiss_news/Cabinet_rules_out_new_suicide_legislation_.html?cid=30575282) at Sveits tidligere har avvist å formalisere regler for hvem som kan få assistert selvmord, utfra de samme begrunnelsene som går igjen i norsk debatt: Det er umulig å legalisere, formalisere dette på et vis som forhindrer misbruk. Og dommen fra Strasbourg går nettopp på dette: At Sveits enn så lenge mangler slike klare regler, men har fått en slags "kniven på strupen": DERSOM dere vil tillate assistert selvmord i Sveits, da plikter dere å klargjøre reglene slik at syke og lidende pasienter kan få klarhet i om dette er noe de selv kan nyttegjøre seg. Det er uvisst (for meg, p.t.) hva utfallet vil bli - men dersom sveisterne i likhet med de fleste andre opplever at dette ikke lar seg regulere på forsvarlig vis - da er det jo (teoretisk) mulig at de heller vil gå andre veien, og forby assistert selvmord helt (enig i at det virker lite sannsynlig - så kanskje de heller da vil ignorere pålegget fra Strasbourg og fortsette i gråsonen). 
Sveits er jo veldig sammensatt mtp. folkeslag, språk og religion - men det ville være en fordel om oppslaget kunne gi litt mer av et fugleperspektiv (Sveits som helhet), for å øke lesbarheten for de uinnvidde. Det er også greit å tenke over hvor mye detaljer som hører hjemme i dette oppslaget om assistert selvmord, og hva som evt. hører hjemme i et oppslag om sveitsisk innenrikspolitikk og historie. 
Jeg deltar gjerne i diskusjon og videre utforming, men disse strøtankene i første omgang... --Morten Andreas Horn (diskusjon) 4. jul 2013 kl. 12:20 (CEST)
replies: text: Ett innlegg fjernet av IP,  som lite forståelig, inner circle-argumentativt og på siden av artikkeltemaet. --Bjørn som tegner (diskusjon) 6. okt. 2013 kl. 22:37 (CEST)
replies: text: :Jeg har fjernet endel tekst om Sveits, som blir veldig detaljert og lite informativt for norske lesere, særlig når det blir litt eldre dato. Dette inkluderer de sveitsiske dødshjelpsorganisasjonene, som er i flux og ville kreve veldig nitidig oppdatering for å være aktuelle. --Morten Andreas Horn (diskusjon) 2. feb. 2017 kl. 00:00 (CET)
thread_title:  Strukturering av oppslagene om Sveits og de amerikanske delstatene